《和赵周锡制干峡中韵四首》
宋代·袁说友

绝景都忘峡路长，江风时送野花香。
峰排玉帐腰凝雪，泉溜珠帘乳滴房。
后日奇山犹续续，而今伟观已堂堂。
雄篇曲尽形容妙，满袖珠玑到旅囊。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。